[ca] Aquesta recerca se situa en el marc d'una escola d'educació infantil i primària; concretament, a l'escola El Martinet. La recerca posa la seva mirada envers els nens i les nenes de l'escola amb l'objectiu de desvelar, descriure i interpretar quina és la cultura que creix en relació amb la seva forma d'estar a l'escola tenint en compte les opcions pedagògiques que aquesta escola ha pres. La recerca s'aborda des de dos paradigmes: la fenomenologia i el construccionisme, i s'encara des d'un pensament abductiu que la fa créixer des d'atendre l'inesperat i sorprenent de la mateixa investigació. Parteix d'entendre la investigació com una recerca envers l'experiència educativa, una experiència viscuda per la mateixa investigadora però alhora, també, d'entendre el que es mira com una experiència vital per als infants, des de mirar l'educació com un esdeveniment important en la vida de les persones. La recerca pren forma a través de l'etnografia visual. Mitjançant un treball de camp prolongat, s'han enregistrat diferents fotografies justament per a descriure i interpretar el que ha vist la mateixa investigadora. En aquest procés també s'han tingut en compte les aportacions d'un nou camp en desenvolupament, el de l'etnografia sensorial, amb l'objectiu justament de compartir el vist i sentit des de la idea que l'espectador/lector també ho pugui veure i sentir. Alhora, buscant un diàleg intersubjectiu, també s'han recollit aportacions dels mestres de l'escola en forma de fotonarracions (un instrument dissenyat per a aquesta recerca) per a complementar i contrastar el material elaborat per la investigadora. També s'han considerat diferents publicacions pedagògiques de l'escola com a materials per a l'anàlisi. La recerca conclou amb un informe etnogràfic, una narrativa que busca narrar-se des d'una poètica pedagògica i que pretén compartir les reflexions que es deriven de la interpretació dels resultats de l'anàlisi de dades. Un relat que s'aventura en la interpretació de l'expressat pel mateix fenomen i que, alhora, li dona veu, visibilitat i encoratja altres a pensar-lo.

[en] This research is within the framework of a school for elementary and primary education; specifically, a school called El Martinet. The research puts the attention at the boys and girls of the school with the aim of revealing, describing and interpreting the culture that grows in relation to their way of being at the school, taking into account the pedagogical decisions that the school has taken. The research is approached from two paradigms: phenomenology and constructivism, and it is faced by abductive thinking that makes it grow by taking into account the unexpected and surprising of the same research. Parts from understanding research as an examination on educational experience, an experience lived by the same researcher, but at the same time, from understanding what is viewed as a vital experience for children, seeing education as an important event in people's lives. The search takes shape through visual ethnography. By means of a long field work, different photographs have been taken precisely to describe and interpret what the same researcher has seen. In this process, the contributions of a new field in development, that of sensorial ethnography, have been taken into account, with the objective of sharing the sight and sense from the idea that the viewer/reader can also see it and feel it. At the same time, looking for intersubjective dialogues, contributions from the teachers of the school in the form of photonarrations (an instrument designed for this research) were also collected to complement and contrast the material developed by the researcher. Various pedagogical publications of the school have also been considered as materials for analysis. The research concludes with an ethnographic report, a narrative that seeks to explain with pedagogical poetry and that aims to share the reflections that are derived from the interpretation of the results of the analyzed data. A story that advances in the interpretation of what is expressed by the same phenomenon and which, at the same time, gives voice, visibility and encourages others to think about it.